Държавен вестник, бр. 40, 2019 г., стр. 43

БРОЙ  40	
Д Ъ Р Ж А В Е Н  В Е С Т Н И К 	
СТР.  43  
Припомняйки член 28 (б) на Конвенцията 
за Международната морска организация от-
носно функциите на Комитета,
Припомняйки още член VIII (б) на Меж-
дународната конвенция за безопасност на 
човешкия живот на море (SOLAS) от 1974 г., 
наричана по-долу „Конвенцията“, относно 
процедурите за изменение на Приложението 
към Конвенцията с изключение на разпоред-
бите на глава I от него,
Отбелязвайки своето решение, взето на 
седемнадесетата му сесия, че изискването на 
Правило III/28.2 от SOLAS (на пътнически 
кораби с дължина 130 м и повече, построени 
на или след 1 юли 1999 г., трябва да бъдат 
осигурени зони за кацане на хеликоптер), 
трябва да се отмени за пътнически кораби, 
които не са ро-ро, и последващото издаване в 
тази връзка на MSC/Circ.907 за прилагане на 
Правило III/28.2 от SOLAS относно зоните за 
кацане на хеликоптери на пътнически кораби, 
които не са ро-ро,
Отбелязвайки още повече добавянето 
към Конвенцията SOLAS на нова Глава XII 
(Допълнителни мерки относно безопасността 
на кораби за насипни товари), приетa с Ре-
золюция 1 на Конференцията от 1997 г. във 
връзка с Конвенцията SOLAS,
След като разгледа на седемдесет и вто-
рата си сесия изменения към Конвенцията, 
предложени и оповестени в съответствие с 
член VIII (б) (i) от нея:
1. Приема в съответствие с член VIII (б) (iv) 
от Конвенцията изменения към Конвенцията, 
текстът на които е даден в Приложението към 
настоящата резолюция;
2. Определя в съответствие с член VIII (б) 
(vi) (2) (бб) от Конвенцията, че измененията 
се считат за приети на 1 юли 2001 г., освен 
ако преди тази дата повече от една трета от 
Договарящите се правителства по Конвен-
цията или Договарящите се правителства, 
чийто обединен търговски флот съставлява 
не по-малко от 50 % от брутния тонаж на 
световния търговски флот, са изразили своите 
възражения срещу поправките;
3. Приканва Договарящите се правителства 
да имат предвид, че в съответствие с член 
VIII (б) (vii) (2) на Конвенцията измененията 
влизат в сила на 1 януари 2002 г. с тяхното 
приемане в съответствие с параграф 2 по-горе;
4. Изисква Генералният секретар в съот-
ветствие с член VIII (б) (v) на Конвенцията 
да изпрати заверени копия на настоящата ре-
золюция и текста на измененията, съдържащ 
се в Приложението, на всички Договарящи 
се правителства по Конвенцията;
5. Изисква още Генералният секретар да 
предаде копия на тази резолюция и нейното 
Приложение на Членовете на Организацията, 
които не са Договарящи се правителства по 
Конвенцията.
ПРИЛОЖЕНИЕ
Изменения към Международната конвенция 
за безопасност на човешкия живот на море 
от 1974 г. с измененията и допълненията
Г Л А В А  І І I
СПАСИТЕЛНИ СРЕДСТВА И СЪОРЪЖЕНИЯ
Правило 28 – Зони за кацане на хеликоп-
тери и качване
1 В параграф 2 на Правилото думите „Па-
сажерски кораби“ се заменят с думите „Ро-ро 
пасажерски кораби“.
ДОПЪЛНЕНИЕ
Свидетелства
2 В образеца на Свидетелството за безопас-
на конструкция на товарен кораб и образеца 
на Свидетелството за безопасно оборудване 
на товарен кораб, дадени в допълнението към 
Анекса към Международната конвенция за 
безопасност на човешкия живот на море от 
1974 г., под заглавието „Тип кораб“ думите 
„Кораб за насипни товари“ се добавят между 
заглавието и думите „Нефтен танкер“.
3590
МИНИСТЕРСТВО 
НА ВЪНШНИТЕ РАБОТИ 
МЕМОРАНДУМ
за сътрудничество в областта на европейска-
та интеграция и подобряване на връзките с 
НАТО между правителството на Република 
България и Съвета на министрите на Босна 
и Херцеговина
(Одобрен с Решение № 422 от 26 юни 2018 г., 
изменено с Решение № 156 от 22 март 2019 г. 
на Министерския съвет. В сила от 5 април 
2019 г.)
Стремейки се да насърчат по-нататъшното 
развитие на двустранните отношения и да 
укрепят сътрудничеството в областите от 
взаимен интерес в сферата на европейската 
интеграция,
Отчитайки факта на членството на Ре-
публика България в Европейския съюз и 
стратегическата цел на Босна и Херцеговина 
за присъединяване към Европейския съюз,
Вземайки предвид ангажимента на Босна и 
Херцеговина да задълбочава сътрудничеството 
си в областта на отбраната и сигурността с 
НАТО и изпълнението на условията за ак-
тивиране на Плана за действие за членство 
(ПДЧ), както и готовността на Република 
България да предоставя подходящото поли-
тическо и техническо съдействие на Босна 
и Херцеговина по този є път, Страните се 
споразумяха за следното: